(Ni)sem se omožila tako kot sem pričakovala
2023-10-11 19:30 (Europe/Paris) | Dvorana generala Maistra
Navdušujoča komedija „Nisem se omožila tako kot sem pričakovala“, z izjemnima imitatorjema in komikoma Natašo Aksentijević in Peđom Damjanovićem, nam na nadvse duhovit in humoren način prikaže življensko zgodbo ene od povsem običajnih žena, iščočo popolno ljubezen, ter novodobnimi moškimi, ki jih na tej poti srečuje. In po vseh teh, ne ravno navdušujočih srečanjih, misleč, da ji lahko dejansko nekaj ponudijo („močni žrebec, nežni medvedek, hitrostnež), na koncu ostane s „čričkom“, ki
ji, razen ljubezni, ne zna in ne zmore ponuditi ničesar drugega!
Duhovit, skorajda tragikomičen tekst priznanega dramaturga Dušana Jovanovića, nas spominja na vsakodnevne tegobe, izzive in vse tiste velike in majhne radosti, skozi katere, v iskanju idealne zveze, stopamo.
Dejansko predstava, ki vas bo, nekatere zaradi humorja, spet druge zaradi sentimentalnosti, nasmejala do solz, vam vsekakor zagotavlja, neverjetno zabavo, po kateri se boste počutili izjemno, zavedajoč se, da ne glede na to, kako vas življenje nagrajuje in kaznuje, izbrana pot ostaja pravilna.

Vstopnice za dogodek so na voljo na Eventimu in na njihovih prodajnih mestih.

Nakup kart

Povezava do originalnega članka

ŠOLA MOZAIKA, 8+
2023-10-12 15:00 - 2023-11-23 16:30 | Vetrinjski dvor
Zlaganje kamenčkov, koščkov stekla, keramike ali školjk je navduševalo že prebivalce Mezopotamije v 3. tisočletju pred našim štetjem. Z mozaiki so krasili stene, tla in ponekod tudi stropove. Pri nas najdemo primere mozaika iz rimskih časov, tehnika mozaika pa se je razširila predvsem v 20. stoletju.
Na celoletni šoli mozaika nas bo skozi raziskovanje različnih tehnik mozaika vodila Natalija Zabav. Spoznali bomo razlike klasičnih in sodobnih mozaikov in različne tehnike polaganja koščkov. Čez vse leto bomo izdelovali različne izdelke za dom ali darilo.
Izdelava mozaika je zelo meditativne narave. Ko roke polagajo kamenčke enega ob drugega, se misli prepustijo toku rutinskega giba in ustvarjalni predanosti. Spodbuja razvoj pincetnega prijema, koncentracije in vztrajnosti.
Cena za tečaj je 80 EUR/mesec
PRIJAVA:
https://docs.google.com/forms/d/e/1FAIpQLSd79gI-I3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

ŠOLA MOZAIKA, 15+
2023-10-12 16:30 - 2023-11-23 18:00 | Vetrinjski dvor

29. MFRU 2023 - 7. dan
2023-10-12 19:00 - 21:00 | Vetrinjski dvor
Letošnja 29. izvedba Mednarodnega festivala računalniške umetnosti – MFRU, bo potekala od 6. do 13. oktobra, tokrat pod sloganom Periodizacija prostora in časa skozi intermedijsko.
V letu 2023 bo festival poskušal vzpostaviti dolgoročno ciklično strukturo polja računalništva in intermedije z namenom, da se njegov program ovrednoti skozi dosedanje delo obenem pa najde nove smeri in realizacije. S svojimi deli v polju intermedijske (računalniške) in raziskovalne umetnosti se bodo, na razstavah in ob gostovanjih, predstavili domači in avtorji z mednarodnega prostora različnih generacij. Izpostavljeno bo raziskovanje pionirjev na teh področjih in obenem sodelovanje mladih. Med povabljenimi avtorji jih je polovica takih, ki so vzpostavljali široko polje medijske in računalniške umetnosti in mlajših avtorjev, ki raziskujejo in ustvarjajo nove vizije za svet prihodnosti.
Četrtek, 12. oktober – 7. dan

19:00 Vodstvo po razstaviščih, začetek v Vetrinjskem dvoru, Vetrinjska ulica 30

Sodelujoči: MIRJANA BATINIĆ (HR), IRENA BORIĆ (HR/SLO), ROBERT BOBNIČ (SLO), ROB CANNING (UK), BRAD DOWNAY in JAN VORMANN (USA), WOLFGANG ERNST (DE), FUBAR (HR), TOMAŽ GRUŠOVNIK (SI), DALEA KOVAČEC in MARKO DAMIŠ (SI), DMITRY MOROZOV (RU), ABIRAL KHADKA (a.k.a. Joondroid) (NP), NIKA OBLAK in PRIMOŽ NOVAK (SI), OR POIESIS (a.k.a. Petra Kapš) (SI), EVA SMREKAR in ALJAŽ RUDOLF (SI), ZORAN SRDIĆ JANEŽIČ (SI), JOŽE SLAČEK (SI), ROBERTINA ŠEBJANIČ (SI), !gor #352 (SI), ISIDORA TODOROVIĆ (SR), NEJC TRAMPUŽ (SI), JAKA WALDHUTTER (SI),

Povezava do originalnega članka

Rumi in kapitan 3+
2023-10-13 17:00 | Mala dvorana
Saša Pavček

Upokojeni kapitan Adrijan ima končno čas, da se odpravi na dolgo plovbo. Za posadko si izbere zvesto psičko Rumi in razvajeno mačko Abo. Trmast in godrnjav se požvižga na nasvete galeba, ki ga svari pred nevihto, in izpluje. Mirna morska gladina se kmalu spremeni v razburkane valove in kapitan krmilo prepusti neustrašni Rumi, sam pa, skupaj z mačje lenobno Abo, utone v globok sen. Nevihta jih potiska proti otoku, na katerem se skrivata pregnanca, prestrašena otroka z mačkonom Juzdahirjem.
Sprva nejevoljen kapitan ob stiku z izgubljenima otrokoma spremeni svoj nergaški pogled na svet in nenavadni skupinici nesebično pomaga.
Saša Pavček nas v otroški pesnitvi Rumi in kapitan povabi na plovbo po gladini življenjskih preizkušenj, kjer valove strahu, godrnjanja in sebičnosti premaga mirna gladina poguma, srčnosti in ljubezni.

Nakup kart

Povezava do originalnega članka

Tribute to Legends: Not`n`Vun, Iron Median, AC/DC Cover Band
2023-10-13 19:00 - 21:00 | Štuk
IRON MEDIAN (Iron Maiden tribute band)
NOT`N`VUN (Metallica tribute band)
AC/DC cover band
Vstopnice so že na voljo preko On Parole povezave: https://qr.page/g/46DvWOdCFTA, preko Mojekarte.si (Petrol, OMV, Trafika) in preko spletne povezave: https://www.mojekarte.si/…/tribu…/vstopnice-1172330.html
Early Bird: 15€
Predprodaja: 20€
Na dan koncerta: 25€
V živo, Štuk, Maribor – Petek 13. oktober 2023
13. oktobra se v Mariborskem Štuku poklonimo legendam! Trije vidnješi slovenski tribute bandi bodo združili moči in se poklonili svojim vzornikom, legendam Iron Maiden, Metallica in AC/DC.
IRON MEDIAN (Ljubljana)
velja za enega najboljših Iron Maiden tribute bandov daleč naokoli. Prekaljeni mački iz skupin Big Foot Mama, SkyEye, Metalsteel itd. že 15 let navdušujejo z vrhunskim približkom originalnemu zvoku in nastopu britanskih starost heavymetala. Slovijo po repertoarju za sladokusce (Fear Of The Dark, Run To The Hills, Number of The Beast …), družbo na odru pa jim dela tudi maskota Sandi, »bratranec« originalnega Eddieja. https://www.facebook.com/IronMedian
NOT`N`VUN (Maribor)
se vračajo, seveda spet s »slovenskim Larsom« – filantropom Markom Soršakom – Sokijem na bobnih, in pevcem Timom Koresom – Korijem, ki je vmes sicer jadral po bolj komercialnih vodah, a trashmetalska žilica mu spet ne da miru. Fani Metallice se jih še vedno spomnijo po energičnih izvedbah klasik Master of Puppets, One, Enter Sandman, Sad But True …
AC/DC COVER BAND (Postojna)
prihajajo z »down under« primorskega konca. Že več kot 15 let preigravajo najbolj znane uspešnice legendarnih Avstralcev – tako iz ust Bona Scotta kot Briana Johnsona (Thunderstruck, Highway To Hell, Back In Black …) in so nepogrešljivi gostje na feštah, ko je treba narediti dobro hardrock žurko.
Se vidimo v petek 13. oktobra v Mariboru!

Povezava do originalnega članka

KOKOSY ◊ MARIBOR
2023-10-13 20:00 | Vetrinjski dvor
Silvo disko pubec v srčeku nosi 3 svetinje:
– Disko glasba
– NK Maribor uvrstitev v Ligo prvakov (sezona 2013–14)
– Toto faking mesto (Maribor (Alo stari referenca))
S ponosom in škrlatno vznesenostjo oznanjamo, da se Silvotove limonce (Kokosy) vračajo v štajersko prestolnico! (epski kitara solo)
_____________________________________
KDAJ? 13.10. 2023, 21.00
KJE? Bar Coda (Vetrinjc)
ČUSTVENI? Vrtiljak
KARTE? Na šanku Bar Code (vetrinca) _____________________________________
Kokosy so 4-dimenzionalno bitje pretežno glasbene nature, ki slovenski glasbosferi ponuja svež vetrič nedefiniranosti. Fante že od leta 2019 družijo iskrena besedila in čedalje manj povprečne melodije. Aprila 2023 so v razprodanem Kinu Šiška predstavili svoj drugi album, Čustveni vrtiljak. Ta nas popelje skozi občutke, ki so prežemali Koko-druščino zadnjih nekaj let, vse od izida njihovega prvenca, Hudih bejb na dopustu. Nanj bodo popeljali tudi vse svoje mariborske prijatelje, saj je konec koncev samemu Mariboru posvečena celo ena izmed pesmi – Silvo!
_____________________________________
IG: https://www.instagram.com/kokosy_/
FB: https://www.facebook.com/KOKOSYbend
YT: https://www.youtube.com/watch?v=msyD_r8NY30

Vetrinjc – BarCoda

Povezava do originalnega članka

PREMIERA: Heroj 4.0 - Business as usual
2023-10-13 20:00 | IntimniOder.GT22
„A tebi je to v redu?“
„Promo tekst?“
„Ja …“
„Ne.“
„Dobro, greva korak za korakom.“
„OK, dajva zbrisat’, kar imava, in začniva še enkrat.“
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
„Meni se zdi to dovolj.“
„Valjda, to je promo tekst.“
„Tako. Samo pritegnit’ te mora, da si rečeš: To pa moram it’ pogledat.“
Ko si enkrat na odru, se ga ne rešiš. Ne moreš se mu izogniti. Spustili smo se v igro, katere pravila so tako enostavna, absolutna in neizprosna, da se ne moreš skriti in ne moreš skrivati. Ali imamo kaj za povedati ali pa „glumimo“.
„Zdaj pa morava pazit’, da ne bova preveč izdala.“
„Ja, ne sme bit’ to ta napovednik, ki ti vse pove.“
„V smislu, da govoriva o smrti in dvomu pa minevanju?“
„Ja, to mora ostat’ za predstavo.“
„Čeprav nekaj še vseeno rabiva.“
Od te točke naprej gre samo za to, ali se nam bo izplačalo. Čas, ki ga bomo preživeli skupaj, je namreč omejen. Vsem nam se izteka. Še bolj iskreni moramo biti. Še bolj moramo premisliti. Še bolj drzno moramo poskusiti.
„Kaj pa vem. Ko ga preberem, je tak splošen.“
„Ja, se strinjam. To so floskule.“
„Dobro, tega zbriševa.“
„Ja, za promo tekst je dovolj. Za več bo pa gledališki list.“
Gledališče je prostor, v katerem si moraš vsebino izboriti, v katerem si moraš pozicijo izrekanja zaslužiti. Če zmanjka vsebine, zmanjka herojev. Ni prostora za dvom. Vsi se zavedamo, kje smo, vloge so razdeljene, konsenz je sklenjen. Mi smo na tej strani, vi na oni. Naj se igra začne.
Business as usual.
„Naslov ti štima?“
„Predstave?“
„Ja.“
„Zdaj potrebujemo samo še publiko.“

Rob Canning: Improvizacija za računalnik, ...
2023-10-13 20:00 | Vetrinjski dvor
Canningovi nastopi v živo vključujejo elemente temačnega ambienta, hrupa, proste improvizacije, drona in sodobne klasične glasbe, pogosto s časovnimi nastavitvami. Improvizacijo in stohastične procese prepleta s formalnimi determinističnimi strukturami v nenehno razvijajočih se potopitvenih zvočnih pokrajinah, ki nihajo med abrazivnostjo in harmonijo. Na MFRU 2023 bo Canning predstavil improvizacijski nastop na nadgrajenih in eksperimentalnih glasbilih, ki jih trenutno razvija.

Tetractys je taktilno kapacitivno glasbilo na dotik, sestavljeno iz krame, odprtokodnega mikrokrmilnika ESP32 (OSC, Bluetooth, Wi-Fi) ter Supercolliderja, zmogljivega odprtokodnega programskega jezika za produkcijo zvoka. Poleg tega igra na podobno spremenjeno električno kitaro, opremljeno s 3-osnim merilnikom pospeška za zaznavanje gibanja in kapacitivnim upravljanjem na dotik, ter s po meri izdelanim programskim glasbilom za vzorčenje v živo. Ta glasbila in vmesniki poskušajo v izvedbo
elektronske glasbe vnesti nekaj kinestetičnega zavedanja. Canning svoja edinstvena glasbila pogosto kombinira z različnimi zvočnimi eksperimenti in sodelavci, kar rezultira v večkanalni prostorski razpršitvi zvoka.

Produkcija: MKC MARIBOR

Povezava do originalnega članka

29. MFRU 2023 - 8. dan
2023-10-13 20:00 - 23:00 | Vetrinjski dvor
Letošnja 29. izvedba Mednarodnega festivala računalniške umetnosti – MFRU, bo potekala od 6. do 13. oktobra, tokrat pod sloganom Periodizacija prostora in časa skozi intermedijsko.
V letu 2023 bo festival poskušal vzpostaviti dolgoročno ciklično strukturo polja računalništva in intermedije z namenom, da se njegov program ovrednoti skozi dosedanje delo obenem pa najde nove smeri in realizacije. S svojimi deli v polju intermedijske (računalniške) in raziskovalne umetnosti se bodo, na razstavah in ob gostovanjih, predstavili domači in avtorji z mednarodnega prostora različnih generacij. Izpostavljeno bo raziskovanje pionirjev na teh področjih in obenem sodelovanje mladih. Med povabljenimi avtorji jih je polovica takih, ki so vzpostavljali široko polje medijske in računalniške umetnosti in mlajših avtorjev, ki raziskujejo in ustvarjajo nove vizije za svet prihodnosti.
Petek, 13. oktober – 8. dan

20:00 Rob Canning, Improvizacija za računalnik, omrežne instrumente in večkanalno zvočno difuzijo, zvočni performans, Vetrinjski dvor, večnamenska dvorana

Sodelujoči: MIRJANA BATINIĆ (HR), IRENA BORIĆ (HR/SLO), ROBERT BOBNIČ (SLO), ROB CANNING (UK), BRAD DOWNAY in JAN VORMANN (USA), WOLFGANG ERNST (DE), FUBAR (HR), TOMAŽ GRUŠOVNIK (SI), DALEA KOVAČEC in MARKO DAMIŠ (SI), DMITRY MOROZOV (RU), ABIRAL KHADKA (a.k.a. Joondroid) (NP), NIKA OBLAK in PRIMOŽ NOVAK (SI), OR POIESIS (a.k.a. Petra Kapš) (SI), EVA SMREKAR in ALJAŽ RUDOLF (SI), ZORAN SRDIĆ JANEŽIČ (SI), JOŽE SLAČEK (SI), ROBERTINA ŠEBJANIČ (SI), !gor #352 (SI), ISIDORA TODOROVIĆ (SR), NEJC TRAMPUŽ (SI), JAKA WALDHUTTER (SI),

Povezava do originalnega članka

MONOLIT II – poseben koncert spektralne drone glasbe v Minoritski cerkvi, 13.10.2023
2023-10-13 20:21 | Maribor center / Minoritska cerkev Maribor (Vojašniški trg 2, Maribor)
Zasedba
Zsofi Klacsmann čelo
Žiga Golob kontrabas
Boštjan Gombač bas klarinet, neandertalska piščal
Andrej Hrvatin avtor projekta in elektronika
Monolit je koncertna izvedba sodobne kompozicije spektralne “drone” glasbe, katere tema je konstrukcija fiktivnega “nezemljanskega” jezika, ki nastaja iz globokih “dronov”, s katerimi glasbeniki napolnijo prostor in stkejo večdimenzionalno zvočno sliko alikvotov, odzvenov ter ritmičnih valovanj. Ob elektronski montaži in v skladu z napotki partiture, glasbeniki odkrivajo mikrokozmos znotraj posameznega tona in minimalističnih harmonskih ter ritmičnih kombinacij. Skozi raziskovanje barve, intenzitete in z uporabo različnih razširjenih tehnik igranja vstopajo v intenzivno stanje meditativne osredotočenosti, ki ga skozi zvok prenašajo na občinstvo.
Monolit se prosto navezuje na monolite iz Clarkove in Kubrickove zgodbe 2001: Odiseja v Vesolju. Skozi zvok poskuša ustvariti imaginarni “kontakt”, razširitev naše običajne zaznave ali kot pravi Carl Sagan: “In the deepest sense the search for extraterrestrial intelligence is a search for ourselves.” (V najglobljem pomenu je iskanje nezemeljske inteligence iskanje samih sebe.)
Delo je bilo premierno izvedeno 2019.

NAKUP VSTOPNIC: https://lg-mb.mojekarte.si/si/monolit-koncert-spektralne-drone-glasbe/vstopnice-1172326.html

INFORMACIJE O DOGODKU: https://www.minoriti.si/dogodki/monolit/
The post MONOLIT II – poseben koncert spektralne drone glasbe v Minoritski cerkvi, 13.10.2023 appeared first on NIMETU.

Povezava do originalnega članka

MokuMatsuri: Animoku skozi čas - 4. del
2023-10-14 12:00 - 23:00 | Kulturni inkubator
Z ninja Kekcem po japonski kulturi
Četrti del festivala MokuMatsuri: Animoku skozi čas, ki ga pripravljamo v sodelovanju z MKC Maribor in se bo odvijal v soboto, 14. oktobra, med 12. uro in polnočjo v Kulturnem inkubatorju, bomo posvetili japonski kulturi. Podnaslov dogodka bo tako Z ninja Kekcem po japonski kulturi.
Kar se japonske kulture tiče, bomo večino pozornosti posvetili igram, in sicer v tradicionalnem in sodobnem smislu, k vsemu pa bomo še dodali nekaj drugih vidikov japonske kulture, kot je na primer japonsko popotno oz. ulično gledališče, poznano kot kamišibaj, ali kako se obleči v oblačilo yukata, pri kateri demonstraciji boste lahko sodelovali tudi obiskovalci. Za konec dogodka pa bo sledila Animoku Kino Klub projekcija, ki je vsekakor povezana s samim tokratnim dogajanjem.
program

Glavni oder

12:00 Uvod
13:00 Tradicionalne japonske družabne igre (okrogla miza)
15:00 Kamišibaj – japonsko ulično gledališče (pogovor)
16:00 Kamišibaj predstava
17:00 Prikaz oblačenja v oblačilo yukata
18:00 Japonske igre s kartami oz. TCG (okrogla miza)
19:30 Japonski svet video iger (okrogla miza)
21:00 Animoku Kino Klub projekcija

Celodnevne dejavnosti (12:00-21:00)

Učenje igranja igre GO // Učenje igranja igre Shogi // Učenje igranja igre Karuta // Učenje igranja igre Pokemon TCG // Učenje igranja igre Weiß Schwarz // Učenje igranja igre One Piece TCG // Kotiček z namiznimi igrami

Kotiček za retro video igre

12:00 – 15:00 Game Boy igre
15:00 – 18:00 NES igre
18:00 – 21:00 SNES igre

Kot običajno je vstop na dogodek prost, vsekakor pa priporočamo, da obiskovalci, mlajši od 13. let, pridejo na dogodek v spremstvu staršev ali odgovornega skrbnika.
Dogodek je na voljo tudi na družbenem omrežju Facebook, in sicer na povezavi tukaj. Pridržujemo si tudi pravico do naknadne spremembe programa, tako da vas bomo o vsakršni morebitni spremembi obvestili ravno v dogodku na tem družbenem omrežju.
Vabljeni.

Povezava do originalnega članka

Sadje in vino s Polkaholiki
2023-10-14 18:00 - 2023-10-15 00:00 | Okolica / Malečnik 51
Zabava z lokalnimi sadjarji, vinarji, veselimi Polkaholiki, Til Čehom in bratoma Fluher.
V Malečniku se bomo tudi letos poklonili čarom jeseni. Ponudbi lokalnih sadjarjev in vrhunski žlahtni kapljici lokalnih vinarjev se bodo pridružili veseli Polkaholiki. Poseben gost večera bo Til Čeh. Brata Fluher bosta poskrbela za glasbeni uvod v nepozaben večer, ki bo začinjen z okusi čili Napoj-a.
VSTOPNINE NI.
Vabljeni.

Povezava do originalnega članka

Heroj 4.0 – Business as Usual
2023-10-14 20:00 | IntimniOder.GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Koncert Paul Grem
2023-10-14 20:00 - 23:30 | Maribor center / Vetrinjc – BarCoda
Prvi mariborski koncert zasedbe Paul Grem!
Počaščeni smo, da bo Vetrinjc gostil prvi mariborski koncert zasedbe Paul Grem!
Vstopnina:

8 EUR predprodaja
10 EUR dan koncerta

Koncert se bo pričel točno ob 20.30!
Paul Grem so na svojo pot stopili pred tremi leti. Pravi trenutek predvsem pa skupni pogled na glasbo ter navdih za njeno ustvarjanje so bili ključni, da so brata Mitja in Marko Stropnik, Andrej Rot, Dušan Sagadin Duco ter Patrik Grbac združili moči in se povezali v novo zasedbo.
Prihajajo iz različnih glasbenih voda (Tinkara Kovač, Rudi & the cool vibes, Matjaž Jelen band, Ptice, Špičikuc Orchestra, Danilo Kocjančič Friends, Bluesback …), združeni v Paul Grem pa se izražajo s preprostimi, surovimi melodijami in brutalno življenjskimi ter osebno izpovednimi besedili. Po njihovih žilah teče blues, country in rock s primesmi popa.
Pet primorskih glasbenikov, ki našo glasbeno sceno soustvarjajo že lep čas, se je najprej predstavilo s skladbo Nočem plesat sam.

Povezava do originalnega članka

𝟱. 𝗭𝗜𝗭 𝗙𝗘𝗦𝗧𝗜𝗩𝗔𝗟 – 𝗱𝗻𝗲𝘃𝗶 𝗺𝗮𝗿𝗶𝗯𝗼𝗿𝘀𝗸𝗲 𝗮𝗹𝘁𝗲𝗿𝗻𝗮𝘁𝗶𝘃𝗻𝗲 𝗴𝗹𝗲𝗱𝗮𝗹𝗶š𝗸𝗲 𝗽𝗿𝗼𝗱𝘂𝗸𝗰𝗶𝗷𝗲
2023-10-16 08:00 - 2023-10-22 17:00
𝟱. 𝗭𝗜𝗭 𝗙𝗘𝗦𝗧𝗜𝗩𝗔𝗟 – 𝗱𝗻𝗲𝘃𝗶 𝗺𝗮𝗿𝗶𝗯𝗼𝗿𝘀𝗸𝗲 𝗮𝗹𝘁𝗲𝗿𝗻𝗮𝘁𝗶𝘃𝗻𝗲 𝗴𝗹𝗲𝗱𝗮𝗹𝗶š𝗸𝗲 𝗽𝗿𝗼𝗱𝘂𝗸𝗰𝗶𝗷𝗲
𝟭𝟲.-𝟮𝟮. 𝟭𝟬. 𝟮𝟬𝟮𝟯, 𝗠𝗮𝗿𝗶𝗯𝗼𝗿
Neodvisni teater, kot ga mesto ima in zasluži!
Društvo ZIZ ponosnih prsi predstavlja 5. ZIZ festival! Festival se ponovno ustopa v oktober in predstavlja lokalno neodvisno odrsko produkcijo. Zgoščen teden predstav, performansov, druženj in klepetov.
V tekmovalnem programu se predstavlja devet žanrsko raznovrstnih uprizoritev mariborskih producentov, nastalih v pretekli ZIZ-sezoni, postavljenih na odre neodvisne scene. Spremljevalni program vključuje sodobnoplesni performans “Iz delcev”, kritiško delavnico s priznano kritičarko in dramaturginjo Zalo Dobovšek, odprto druženje scene in fotošüt za ZIZ koledar 2024.
V klasični, jubilejni deseti maniri, visokih nosov, obrvi in standardov ter ZÍZjemno navdahnjenih ljudi in scene pa festival v anale zakoliči 10. Gala podelitev ZIZ nagrad.

𝗣 𝗥 𝗢 𝗚 𝗥 𝗔 𝗠 :

𝗣𝗼𝗻𝗲𝗱𝗲𝗹𝗷𝗲𝗸, 𝟭𝟲. 𝟭𝟬.
Čez dan / Klub Narodnega doma Maribor
Kritiška delavnica z Zalo Dobovšek, prvo srečanje
𝘚𝘱𝘳𝘦𝘮𝘭𝘫𝘦𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
14.00 / Narodni dom Maribor
ZIZ koledar 2024 – fotošüt
𝘚𝘱𝘳𝘦𝘮𝘭𝘫𝘦𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
20.00 / Intimni oder GT22
Heroj 4.0 – Business as usual (Moment, Glej)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮

𝗧𝗼𝗿𝗲𝗸, 𝟭𝟳. 𝟭𝟬.
19.00 / Mali oder Narodnega doma Maribor
Kriplov zagovor (KUD Borza)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
20.30 / Klub Narodnega doma Maribor
Futraj moj ego #2 (KD Priden možic, Društvo ZIZ)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮

𝗦𝗿𝗲𝗱𝗮, 𝟭𝟴. 𝟭𝟬.
19.00 / Intimni oder GT22
Pod kontrolo (Via Negativa, Moment)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
20.30 / Mali oder Narodnega doma Maribor
še neznano: edicija Fucking hell (Nagib Maribor)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮

Č𝗲𝘁𝗿𝘁𝗲𝗸, 𝟭𝟵. 𝟭𝟬.
20.00 / Mali oder Narodnega doma Maribor
Ferdamana telenovela (Banda Ferdamana)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮

𝗣𝗲𝘁𝗲𝗸, 𝟮𝟬. 𝟭𝟬.
19.00 / Intimni oder GT22
Je že konec? (Moment, Lutkovno gledališče Maribor)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
20.30 / Mali oder Narodnega doma Maribor
Krik: Vrzeli (Društvo ZIZ, KUD Transformator, AGRFT)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮

𝗦𝗼𝗯𝗼𝘁𝗮, 𝟮𝟭. 𝟭𝟬.
11.00 / Mali oder Narodnega doma Maribor
Kraljična na zrnu graha (Društvo IndiJanez, Teater Magdalena)
𝘛𝘦𝘬𝘮𝘰𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
20.00 / Sodni stolp
10. Gala podelitev ZIZ nagrad
Pozneje / Bar Coda, Vetrinjski dvor
ZIZafter

𝗡𝗲𝗱𝗲𝗹𝗷𝗮, 𝟮𝟮. 𝟭𝟬.
13.00 / Kavarna Isabella
V sceni je moč: odprto druženje akterk in akterjev
𝘚𝘱𝘳𝘦𝘮𝘭𝘫𝘦𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
18.00 / Mali oder Narodnega doma Maribor
Iz delcev (April Veselko)
𝘚𝘱𝘳𝘦𝘮𝘭𝘫𝘦𝘷𝘢𝘭𝘯𝘪 𝘱𝘳𝘰𝘨𝘳𝘢𝘮
*Pridržujemo si pravico do spremembe programa.
Prispevek za predstave: 7 / 5 EUR, rezervacije mest sprejemamo na info@ziz.si.

××××××××××××××××××××××××

𝗣𝗿𝗼𝗴𝗿𝗮𝗺𝘀𝗸𝗮 𝗲𝗸𝗶𝗽𝗮 Barbara Polajnar, Jan Podbrežnik
𝗜𝘇𝘃𝗿š𝗻𝗮 𝗽𝗿𝗼𝗱𝘂𝗰𝗲𝗻𝘁𝗸𝗮 Ankica Radivojević
𝗢𝗱𝗻𝗼𝘀𝗶 𝘇 𝗷𝗮𝘃𝗻𝗼𝘀𝘁𝗺𝗶 Anamarija Nađ
𝗙𝗲𝘀𝘁𝗶𝘃𝗮𝗹𝘀𝗸𝗮 𝗲𝗸𝗶𝗽𝗮 Alja Jeršič, Anamarija Nađ, Luka Kristić, Sanja Kranjc, Teja Bitenc
𝗧𝗲𝗵𝗻𝗶č𝗻𝗮 𝗲𝗸𝗶𝗽𝗮 Grega Tanacek, Janko Oven, Simon Marčič, Slobodan Stanković, David Marn
𝗦𝘁𝗿𝗼𝗸𝗼𝘃𝗻𝗮 𝗸𝗼𝗺𝗶𝘀𝗶𝗷𝗮 Jurij Torkar, Sanja Vodovnik
𝗚𝗿𝗮𝗳𝗶č𝗻𝗮 𝗽𝗼𝗱𝗼𝗯𝗮 Nastja Soko, Janez Šali
𝗢𝗯𝗹𝗶𝗸𝗼𝘃𝗮𝗻𝗷𝗲 𝗭𝗜𝗭 𝗻𝗮𝗴𝗿𝗮𝗱 Ines Žarki
𝗙𝗼𝘁𝗼𝗴𝗿𝗮𝗳 Janez Klenovšek
𝗣𝗿𝗼𝗱𝘂𝗸𝗰𝗶𝗷𝗮 Društvo ZIZ
𝗞𝗼𝗽𝗿𝗼𝗱𝘂𝗸𝗰𝗶𝗷𝗮 Narodni dom Maribor – Vetrinjski dvor, MKC Maribor
𝗦𝗼𝗼𝗿𝗴𝗮𝗻𝗶𝘇𝗮𝗰𝗶𝗷𝗮 Moment, KD Priden možic, KUD Banda Ferdamana, Lutkovno gledališče Maribor, Kulturna četrt Minoriti, Pekarna Magdalenske mreže Maribor
𝗠𝗲𝗱𝗶𝗷𝘀𝗸𝗮 𝗽𝗼𝗸𝗿𝗼𝘃𝗶𝘁𝗲𝗹𝗷𝗮 Radio MARŠ in Radio Maribor
𝗣𝗼𝗱𝗽𝗼𝗿𝗻𝗶𝗸𝗶 𝗳𝗲𝘀𝘁𝗶𝘃𝗮𝗹𝗮 Isabella, Mr. Falafel, La Pizzeria, Mariborska kolesarska mreža
Festival sofinancira Mestna občina Maribor.
W: ziz.si | FB: ZIZ | IG: @drustvo_ziz | E: info@ziz.si

Festival Mladi Maribor
2023-10-16 10:00 - 2023-10-19 12:00 | Kulturni inkubator in Galerija Media Nox
10. EDICIJA
FESTIVALA MLADI MARIBOR VABI
Festival Mladi Maribor bo letos obarvan precej praznično, saj želimo s serijo dogodkov obeležiti 30-to obletnico Mladinskega kulturnega centra Maribor (MKC Maribor), kot tudi 10. obletnico Evropske prestolnice mladih (EMP), naziva, ki ga je Maribor nosil leta 2013.
Tako bomo premislili Maribor kot mladinsko mesto in odprli prostor za delavnice, predavanja, glasbene dogodke in aktivno vključili mlade v soustvarjanje festivala, da dosežemo različne oblike ustvarjalnosti, in spodbudimo mladinski aktivizem. Poseben sklop dogodkov bo organiziran tudi za mladinske delavce oziroma tiste, ki delamo z mladimi.
Program 10. Festivala Mladi Maribor
ponedeljek, 16. oktober
10:00 @ Kulturni inkubator: Usposabljanje za psihosocialno opolnomočenje mladih
Usposabljanje je namenjeno mladinskim delavcem oziroma vsem, ki se pri svojem delu srečujejo z mladimi. Glavne teme usposabljanja so stiske mladih, svetovalni pogovor in osnovne komunikacijske tehnike, spoznamo tudi tehniko sproščanja. Usposabljanje kombinira več metod dela in udeležence aktivno vključuje.
Sodelujoči: psihologinje Inštituta AVISENSA v okviru projekta TRIALOG.

Prijave do 13. oktobra

18:00 @ Kulturni inkubator: Cirkuška & kuharska ustvarjalna delavnica
V cirkuškem delu delavnice se bomo spoznali z nekaterimi cirkuškimi rekviziti; se naučili, kako pravilno zavrteti kitajski krožnik in izvesti nekaj trikov, kako pravilno držati in žonglirati s cirkuškimi rutami ter kako ustrezno oblikovati modelirni balon v želeno obliko, brez da poči.
Kuharski del delavnice bomo pričeli s kratkim zabavnim kulinaričnim uvodom in pogovorom o prehranskih prioritetah udeležencev. Sledila bo predstavitev jedi, ki jih bomo nato skupaj pripravili – ena slana in ena sladka, obe v vegetarijanski in veganski različici.
Sodelujoči: Cirkuške veščine nam bo približala Nastja Fekonja, da ne bomo lačni pa bo poskrbela April Veselko, avtorica kuharskega bloga »S trebuhom za kruhom«.

Prijave do 13. oktobra

torek, 17. oktober
18:00 @ Kulturni inkubator: Lokalni posvet med mladimi in odločevalci v Mariboru
Ali meniš, da so potrebe mladih v mestu slišane? Tokrat ti v sodelovanju z lokalnimi odločevalci ponujamo možnost odprtega dialoga – kaj si želiš od mladinskih organizacij, katere vrste dogodkov pogrešaš, na kak način lahko soustvarjaš Maribor? Dogodek bo razdeljen v dva sklopa; najprej bomo skozi kratko ustvarjalno delavnico orisali naše želje za mladim prijazni Maribor, nato pa bomo v obliki moderiranega posveta med mladimi ter lokalnimi odločevalci debatirali o aktualnih izzivih in priložnostih zanje v Mariboru. Sledila bo pogostitev in možnost neformalnega mreženja. S posvetom bomo obeležili tudi 10 let Evropske prestolnice mladih.
Sodelujoči: V imenu Urada za kulturo in mladino Mestne občine Maribor se bosta posveta udeležila dr. Luka Lubi in Karina Šenveter, ter Marja Guček, direktorica MKC Maribor.

Prijave do 16. oktobra

Sreda, 18. oktober
10:00 @ Kulturni inkubator: Zero waste je fejst – naj bodo tudi naši dogodki
Na 90-minutni delavnici s predsednico društva Ekologi brez meja, Katjo Sreš, bomo spoznali najboljše ideje za organizacijo dogodkov, ki bodo pustili trajnosten odtis. Zero waste niso samo odpadki, je celotna filozofija organizacije, zato se bomo posvetili tudi pomenu komuniciranja in zagotavljanja merljivih podatkov. Posvetili se bomo vašim konkretnim dogodkom, jih razstavili na prafaktorje in sestavili v uspešne okoljske zgodbe, ki navdušujejo mlade.
Sodelujoči: Katja Sreš, predsednica nacionalne zero waste organizacije Ekologi brez meja.

Prijave do 17. oktobra

18:00 @ Galerija Media Nox: Jesen 2023
Vabimo vas na otvoritev razstave del študentov Oddelka za likovno umetnost Pedagoške fakultete Univerze v Mariboru, ki bo pod naslovom JESEN 2023 v Galeriji Media Nox v sredo, 18. oktobra 2023, ob 18. uri.
Mentorji: Viktor Bernik, Darko Golija, Samuel Grajfoner, Alja Košar, Anka Krašna Kocijan, Arjan Pregl, Mojca Puncer, Oto Rimele, Kristina Rutar, Petra Varl, Tanja Verlak, Dušan Zidar.
Razstava bo na ogled do srede, 6. decembra 2023.

ČETRTEK, 19. oktober
19:00 @ Kulturni inkubator: 50’s PROM NIGHT & MKC MARIBOR 30 LET
Vabimo vse, staro in mlado, s plesalcem ali brez, dijake in večne najstnike, na »maturantski ples«, ki bo 19. oktobra 2023 ob 19.00 v Kulturnem inkubatorju, ko se bomo po poteh McFlyja iz filma Back to future odpravili v 50. leta prejšnjega stoletja. Vstopnine ni, kot se za takšen ples spodobi, pa bodo med vsemi izbrali tudi najbolj izviren plesni par, ki bo nagrajen z nazivom kralj in kraljica večera. Celotni večer bo povezovala zimzelena glasba 50-tih, zadonel pa bo tudi pristen ameriški džuboks Rockola iz leta 1963. Za pravo nostalgično poslastico bo poskrbela mariborska avtentična rockabilly zasedba Joe & the Rhythm Boys with Stacey.
Sodelujoči: Društvo ljubiteljev ameriške glasbene kulture 50. let 20. stoletja – The alley cats Maribor in rockabilly zasedba Joe & the Rhythm Boys with Stacey (Josip Segedi, akustična kitara, vokal // Miran Perko, električna kitara // Sara Jagodič, električni piano, vokal // Primož Brumen, kontrabas // Aleš Pogorevčnik, bobni)

Povezava do originalnega članka

TEČAJ SLIKARIJE, RISARIJE, IGRARIJE 5+
2023-10-16 15:00 - 2023-12-18 16:00 | Vetrinjski dvor
16.10.2023 @ 15:00 – 16:00
Vetrinjski dvor
Google koledar | iCal

VSAK PONEDELJEK od 15.00 do 16.00
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2023-10-16 16:30 - 2023-12-18 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA GIMNASTIKA ZA MOŽGANE, 15+
2023-10-16 18:00 - 2023-12-19 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

Kritiška delavnica z Zalo Dobovšek
2023-10-16 19:00 - 2023-10-21 17:00 | Maribor CENTER Maribor
𝘋𝘦𝘭𝘢𝘷𝘯𝘪𝘤𝘢
𝘒𝘢𝘬𝘰 𝘨𝘭𝘦𝘥𝘢𝘵𝘪 𝘶𝘱𝘳𝘪𝘻𝘰𝘳𝘪𝘵𝘦𝘷, 𝘬𝘢𝘫 𝘰 𝘯𝘫𝘦𝘫 𝘱𝘰𝘷𝘦𝘥𝘢𝘵𝘪?
𝘔𝘦𝘯𝘵𝘰𝘳𝘪𝘤𝘢: 𝘡𝘢𝘭𝘢 𝘋𝘰𝘣𝘰𝘷š𝘦𝘬
Kritiška delavnica je namenjena refleksiji festivalskih predstav in sodelujočim ponuja priložnost za razmislek o tem, kako pristopiti k analizi predstav, prepoznavati različne uprizoritvene estetike in piliti svoj lastni slog pisanja.
ZIZ festival bo ponudil mnogo različnih izhodišč in motivacij za pisanje o sodobnem gledališču. Program, ki bo vključeval stilno, generacijsko in žanrsko raznolikost, bo dobra odskočna deska za navdih in urjenje, kako videno pretvoriti v refleksijo. Vsaka oblika zapisa igra pomembno vlogo v aktualni refleksiji kot tudi v beleženju gledališke zgodovine.
Delavnica je namenjena vsem, ki jih zanima kritična analiza scenske prakse, hkrati pa tudi angažiran razvoj potencialov osebnih komentarjev in odnosov do umetniške produkcije. Kritiški seminar bo vsebinsko fleksibilen in zato odprt za vse, ki že imajo tovrstne izkušnje ali pa tudi še ne.
Mentorica: Zala Dobovšek

𝗣𝗿𝗶𝗷𝗮𝘃𝗲 𝗻𝗮 𝗶𝗻𝗳𝗼@𝘇𝗶𝘇.𝘀𝗶 𝗱𝗼 𝟭𝟯. 𝟭𝟬. 𝟮𝟬𝟮𝟯. 𝗗𝗲𝗹𝗮𝘃𝗻𝗶𝗰𝗮 𝗷𝗲 𝗯𝗿𝗲𝘇𝗽𝗹𝗮č𝗻𝗮.

Zala Dobovšek (1983), dramaturginja, gledališka kritičarka, teatrologinja in docentka za področje dramaturgije in študijev scenskih umetnosti na Akademiji za gledališče, radio, film in televizijo.
Na AGRFT je diplomirala iz dramaturgije in se v času študija izobraževala na gledališki akademiji DAMU v Pragi (Divadelní fakulta Akademie múzických umění v Praze). Leta 2019 je doktorirala na AGRFT (smer Študiji scenskih umetnosti) z disertacijo Gledališče in vojna: temeljna razmerja med uprizoritveno umetnostjo in vojnami na območju nekdanje Jugoslavije v 90. letih 20. stoletja.
Je aktualna predsednica Društva gledaliških kritikov in teatrologov Slovenije ter urednica portala Kritika.
Od leta 2016 do 2021 je bila mentorica celoletnega seminarja Mala šola kritike. Deluje kot teoretičarka, praktična dramaturginja, recenzentka, mentorica kritiškega pisanja in pedagoginja.
Kot gledališka kritičarka in publicistka je delovala pri:

Radio Študent (2005–)
časopis Dnevnik (2015–2020)
Platforma za sodobne izvedbene umetnosti NEODVISNI (2019–)
časopis Delo (2009–2014)
štirinajstdnevnik Pogledi (2015–2016)
portal MMC RTVSLO (2012–2014)

https://ziz.si/ziz-festival in https://fb.me/e/7HlNGooIg

W: ziz.si | FB: ZIZ | IG: @drustvo_ziz | E: info@ziz.si
ZIZ festival je produkcija Društva ZIZ.
Koproducenta: Narodni dom Maribor – Vetrinjski dvor, MKC Maribor
Festival sofinancira Mestna občina Maribor.

Poišči me v ...
2023-10-17 00:00 - 2023-10-24 00:00 | Maribor center / UGM (Strossmayerjeva 6, Maribor) in UGM Studio (Trg Leona Štuklja 2, Maribor)
Mariborske javne institucije v svojih zbirkah hranijo predmete, ki v sebi nosijo zgodbe o zgodovini Maribora, opominjajo na lepe in grenke trenutke iz preteklosti, bogatijo naš vsakdan, burijo domišljijo in nas sidrajo v prostoru in času. So pomemben gradnik mariborske identitete in značaja. Zato vas vabijo, da jih obiščete in v njihovih zakladnicah poiščete predmete s plakatov!
Fotografije predmetov lahko objavite na družbenih omrežjih in delite s ključnikom #DanMaribora2023
V akciji, ki je s plakati preplavila Maribor, sodelujejo Lutkovni muzej Maribor, Muzej narodne osvoboditve Maribor, Muzej najstarejše trte na svetu, Pokrajinski arhiv Maribor, Pokrajinski muzej Maribor, Sinagoga Maribor, Umetnostna galerija Maribor in Univerzitetna knjižnica Maribor.
Program ob Dnevu Maribora 2023 najdete v povezavi: https://maribor.si/mestni-servis/kultura/dan-maribora-2023/

Povezava do originalnega članka

Kriplov zagovor
2023-10-17 19:00 | Maribor center / Mali oder Narodnega doma Maribor (Ulica kneza Koclja 9, Maribor)
𝘚𝘚𝘒𝘑: »𝘕𝘪ž𝘫𝘦 𝘱𝘰𝘨. 𝘪𝘯𝘷𝘢𝘭𝘪𝘥, 𝘱𝘰𝘩𝘢𝘣𝘭𝘫𝘦𝘯𝘦𝘤: 𝘥𝘰𝘣𝘪𝘭 𝘫𝘦 𝘴𝘵𝘳𝘦𝘭 𝘷 𝘬𝘰𝘭𝘦𝘯𝘰 𝘪𝘯 𝘰𝘴𝘵𝘢𝘭 𝘬𝘳𝘪𝘱𝘦𝘭𝘫 / 𝘬𝘰𝘵 𝘱𝘴𝘰𝘷𝘬𝘢, 𝘵𝘪 𝘬𝘳𝘪𝘱𝘦𝘭𝘫𝘯𝘪 𝘮𝘪 𝘥𝘦𝘭𝘢𝘫𝘰 𝘴𝘱𝘦𝘵 𝘵𝘦ž𝘢𝘷𝘦.«
Kriplov zagovor je avtobiografska predstava igralca invalida, ki z veliko mero samoironije in družbene kritike predstavlja različne vrste in oblike invalidnosti.
»Potem pa sem si rekel: ‘Ej, stari, ne pretiravaj! Povej končno v predstavi, kdaj si postal takšen. To, kar sem, sem postal takrat, ko sem ostal brez nog.«
Invalid, povzeto po SSKJ: »ETIMOLOGIJA besede invalid: prevzeto prek nem. Invalid iz frc. invalide, prvotno ‛nemočen’, to pa iz lat. invalidus iz lat. in.. ‛ne..’ + validus ‛krepak, čvrst’.«
Kripelj, po domače: kripl, povzeto po SSKJ: »Nižje pog. invalid, pohabljenec: dobil je strel v koleno in ostal kripelj / kot psovka, ti kripeljni mi delajo spet težave.«
Režiser: Matjaž Latin
Igralec: Simon Šerbinek
Produkcija: Kulturno umetniško društvo Borza
Prispevek za predstavo: 7 / 5 EUR Rezervacije mest zbiramo na info@ziz.si.

Povezava do originalnega članka

Futraj moj ego #2
2023-10-17 20:30 | Klub Narodnega doma Maribor
𝘚𝘰𝘭𝘰 𝘮𝘶𝘭𝘵𝘪𝘱𝘦𝘳𝘴𝘰𝘯𝘢ž

𝘗𝘳𝘦𝘥𝘴𝘵𝘢𝘷𝘢, 𝘷 𝘬𝘢𝘵𝘦𝘳𝘪 𝘈𝘯𝘫𝘢 𝘯𝘢 𝘰𝘥𝘳𝘶 𝘱𝘰𝘴𝘵𝘢𝘷𝘭𝘫𝘢 𝘴𝘱𝘰𝘮𝘦𝘯𝘪𝘬𝘦, 𝘵𝘢𝘬š𝘯𝘦, 𝘬𝘪 𝘫𝘪𝘩 𝘴𝘪𝘤𝘦𝘳 𝘯𝘪𝘬𝘰𝘭𝘪 𝘯𝘦 𝘣𝘪 𝘣𝘪𝘭𝘰.

Avtorstvo, izvedba, produkcija: Anja Bezlova
Koprodukcija: Kulturno društvo Priden možic in Društvo ZIZ
Soorganizacija: Pekarna Magdalenske mreže, GuestRoomMaribor

O predstavi:
Multipersonaž Futraj moj ego iz leta 2019 je štiri leta kasneje dobil svoje logično nadaljevanje. Anja Bezlova, ki sicer že vrsto let kot članica različnih gledaliških zasedb vandra po domačih in evropskih uličnih festivalih, je v vmesnem času snovala intimno podobo njenega sveta, z dražljaji, ki jo obdajajo, pa ponovno »futra« svoj ego.
Nadaljevanje neprezrtega prvenca, v katerem je Bezlova, kot se spodobi za multipersonaž, uporabila vse svoje takrat živeče like, je zgrajeno podobno, a s pomembno razliko. Vse, kar je napovedal prvi del, se je namreč res zgodilo. Anjina Majda iz Mengša, lik agresivne mirovnice ki je takrat pobirala podpise za prepoved vojne, je vojno zdaj doživela. Več kot 500 resničnih podpisov ni bilo dovolj, da bi zaustavila val nesmislov, ki smo jim danes priča. Klovn Rose je medtem odšla, GA-GA Sugardady ni več v zaporu, Alfa pa brez težav prodaja svoj arzenal orožja.
Vsa problematizacija militarizacije, objektivizacija ženskega telesa, vse, s čimer se je ukvarjal prvi del, vse je bilo očitno zaman. Svet je v nekaj letih tudi za nas postal zabavna, bleščeča krogla, prepletena z glasbenimi uspešnicami, referenčnimi besedili, prikrojeno zgodovino in jasno, a kruto prihodnostjo.
Zato je novi Futraj moj ego predstava, ki ni mogla nastati prej kot ravnokar. Je predstava, ki odriva, medtem ko objema in ljubi, medtem ko razbija. Je predstava, kjer Anja na odru postavlja spomenike, takšne, ki jih sicer nikoli ne bi bilo.

Prispevek za predstavo: 7 / 5 EUR
Rezervacije mest zbiramo na info@ziz.si.

https://ziz.si/ziz-festival in https://fb.me/e/7HlNGooIg
info@ziz.si

W: ziz.si | FB: ZIZ | IG: @drustvo_ziz | E: info@ziz.si
ZIZ festival je produkcija Društva ZIZ.
Koproducenta: Narodni dom Maribor – Vetrinjski dvor, MKC Maribor
Festival sofinancira Mestna občina Maribor.

Futraj moj ego #2
2023-10-17 20:30 | Maribor center / Klub Narodnega doma Maribor
𝘗𝘳𝘦𝘥𝘴𝘵𝘢𝘷𝘢, 𝘷 𝘬𝘢𝘵𝘦𝘳𝘪 𝘈𝘯𝘫𝘢 𝘯𝘢 𝘰𝘥𝘳𝘶 𝘱𝘰𝘴𝘵𝘢𝘷𝘭𝘫𝘢 𝘴𝘱𝘰𝘮𝘦𝘯𝘪𝘬𝘦, 𝘵𝘢𝘬š𝘯𝘦, 𝘬𝘪 𝘫𝘪𝘩 𝘴𝘪𝘤𝘦𝘳 𝘯𝘪𝘬𝘰𝘭𝘪 𝘯𝘦 𝘣𝘪 𝘣𝘪𝘭𝘰.
Multipersonaž Futraj moj ego iz leta 2019 je štiri leta kasneje dobil svoje logično nadaljevanje. Anja Bezlova, ki sicer že vrsto let kot članica različnih gledaliških zasedb vandra po domačih in evropskih uličnih festivalih, je v vmesnem času snovala intimno podobo njenega sveta, z dražljaji, ki jo obdajajo, pa ponovno »futra« svoj ego.
Nadaljevanje neprezrtega prvenca, v katerem je Bezlova, kot se spodobi za multipersonaž, uporabila vse svoje takrat živeče like, je zgrajeno podobno, a s pomembno razliko. Vse, kar je napovedal prvi del, se je namreč res zgodilo.
Avtorstvo, izvedba, produkcija: Anja Bezlova
Koprodukcija: Kulturno društvo Priden možic in Društvo ZIZ
Prispevek za predstavo: 7 / 5 EUR Rezervacije mest zbiramo na info@ziz.si.

Povezava do originalnega članka

Postprodukcija v fotografiji
2023-10-18 00:00 - 2023-11-09 00:00 | Fotoklub Maribor 3 Splavarski prehod Maribor, Upravna enota Maribor, 2000 Slovenia
Postprodukcija je postopek urejanja fotografij. Na delavnci boste spoznali, kako izboljšat fotoragije, jih popravit, spremenit barve, odstranit praske in smeti, jih pripravit za objavo na spletu ali za tisk oz. izdelavo.
Program:
Tehnične podrobnosti pri nastavitve zajemanja fotografij v fotoaparatu.
Zakaj “RAW”?
Digitalni formati fotografij.
Izbor fotografij.
Obdelava fotografij:

izrez,
korektura svetlobe, barvne temperature,
kontrast,
korekcija barv
retuširanje
selektivna obdelava
shranjevanje
printi

Programi:- Photoshop- Lightroom- GIMP- ACDSee Photo Studio- in drugi.
Priprava projektov, razstav, oprema.
Kdaj: četrtek 9. nov 2023, od 17 do 20 ure. V nadaljevanju individualno po dogovoru.
Kje: Atelje fotokluba maribor, splatavrski prehod 3/III, Maribor
Prijave: Prijave v času uradnih ur na sedežu fotokluba maribor ali na majl info@fotoklub-maribor.si. Prijave sprejemamo do do zapolnitve prostih mest. Prijavnina: člani fotokluba maribor 5 EUR. Drugi 30 EUR.

Povezava do originalnega članka

Salon VinDel 2023
2023-10-18 12:00 - 18:00 | Maribor center / SNG Maribor (Slovenska ulica 27, Maribor)
Mednarodni salon vina in kulinarike
Salon VinDel mesto najstarejše trte sveta za en dan spremeni v prestolnico prefinjenih okusov.

Štirinajsti salon VinDel, mednarodni salon dobrot bo razvajal z izjemno ponudbo izbranih okusov.
Obilica priložnosti za pokušnje presežkov in druženje s kreatorji okusov. Predstavljali se bodo vinarji, sirarji, oljarji in drugi ustvarjalci prestižnih okusov.
Vabljeni!

Več informacij

Povezava do originalnega članka

Dvesto korakov do oblakov
2023-10-18 18:00 | Razstavišče Vetrinjski
200 korakov do oblakov – 200 obrazov na naslovnicah 200 številk cestnega časopisa Kralji ulice, ki izhaja od leta 2005. 200 ljudi, moških in žensk, včasih v družbi s kakšnim ljubljenčkom, ki so le del stotin ljudi, ki izkušajo ali so izkušali brezdomstvo, so postali člani in članice Društva Kralji ulice, začeli ponujati časopis po ulicah v zameno za prostovoljni prispevek ali pa začeli pisati in risati prispevke, ki jih objavljajo Kralji ulice.

In na tisoče izvodov časopisa, ki gredo vsak mesec na ulicah iz rok članov društva v roke mimoidočih in jih ozaveščajo o problematiki brezdomstva, najpogosteje v Ljubljani, a tudi v nekaterih drugih mestih Slovenije, od koder prihajajo avtorji in avtorice prispevkov v Kraljih ulice. In stotine ljudi, ki so sodelovali v različnih kulturnih, izobraževalnih in športnih dejavnostih Kraljev ulice, kjer so tudi nastajali risbe, besedila, radijske igre in gledališki dogodki, o katerih lahko berete v
Kraljih ulice. Ali pa so prejemali podporo pri iskanju, doseganju in ohranjanju svojih nastanitev, svojih prostorov za bivanje. In več deset tisoč ljudi, ki so kdaj imeli v rokah Kralje ulice in na ta način spoznavali problematiko brezdomstva, pa čeprav se osebno še niso spoprijemali s tako izkušnjo. In še mnogi koraki – doslej jih je bilo 200, če tako rečemo doslej izdanim številkam Kraljev ulice –, ki nas peljejo tja gor, proti zaželenemu cilju, da bi vsak človek imel dosegljivo možnost
varne in dostojne nastanitve.
To je bil poskus številčne opredelitve razstave, ki je nastala ob jubileju časopisa Kralji ulice, ob 200. izdani številki. Razstava nas sooča z 200 obrazi na naslovnicah, od katerih mnogi pripadajo ljudem, ki so zaradi slabih življenjskih možnosti in razmer prezgodaj umrli. Ponuja nam nekaj vpogleda v predvsem pisno in likovno ustvarjalnost ljudi, ki vsak mesec prispevajo svoje zgodbe in opisujejo svoje izkušnje za časopis, ki je tako verjetno bolj “prvooseben” kot vsi drugi slovenski mediji,
gotovo pa bolj kot večina drugih medijev. Spominja nas na to, da je cilj dostopne nastanitve za vse še daleč, morda za marsikoga še v oblakih, kljub temu da se vlaganja v programe nastanitvene podpore brezdomnim že vrsto let povečujejo. In ne nazadnje naj razstava pomeni tudi priznanje za ljudi, ki na cesti kdaj poklepetajo z brezdomnimi, vzamejo od njih časopis ter jih tako sprejmejo in potrdijo kot soljudi.

Produkcija: Društvo za pomoč in samopomoč brezdomcev Kralji ulice
v sodelovanju z
Narodni dom Maribor -Vetrinjski dvor

Povezava do originalnega članka

Pod kontrolo
2023-10-18 19:00 | Maribor center / Intimni oder GT22 (Glavni trg 22, Maribor)
𝘒𝘢𝘬𝘰 𝘥𝘢𝘭𝘦č 𝘴𝘦 š𝘦 𝘨𝘯𝘢𝘵𝘪, 𝘥𝘢 𝘣𝘪 𝘪𝘮𝘦𝘭𝘪 𝘴𝘵𝘷𝘢𝘳𝘪 𝘱𝘰𝘥 𝘯𝘢𝘥𝘻𝘰𝘳𝘰𝘮?
Luka vsak dan telovadi, sproti odgovarja na mejle, vsak dan se tušira z mrzlo vodo, zdravo je, ločuje odpadke, pospravlja, kuha, skratka počne vse, kar lahko, da stvari ne bi ušle izpod nadzora. Od vsega mu gre na bruhanje, a ene stvari je pač treba požreti.
Kako daleč se hočemo gnati, da bi imeli stvari pod nadzorom? Kje je svoboda, veselje, sreča? Če se tudi vam zdi, da ste vsakodnevno zgolj ovčar, ki poskuša svoje želje, nagone, obveznosti, skrbi, probleme itd. spraviti v red, potem je Luka vaš človek. Klovn, ki je pozabil biti smešen, in performer, ki ne zna biti resen.
Avtor in nastopajoči: Luka Piletič
Praktična dramaturga: Uroš Kaurin in Anja Bezlova Završnik
Produkcija: Via Negativa in Moment
Prispevek za predstavo: 7 / 5 EUR Rezervacije mest zbiramo na info@ziz.si.

Povezava do originalnega članka

Coda za smeh - stand up z Bohincem, Gorinškom in Bakrenim
2023-10-18 20:00 | Vetrinjski dvor
V Vetrinjcu se tudi smejemo. Drugi v nizu dogodkov napoveduje smešno jesen in zimo, ko se bodo na našem odru predstavljali mlajši neuveljavljeni komiki iz Slovenije in širše – pa tudi kakšna zelo znana faca se bo pojavila vmes.
David Gorinšek je kariero začel hkrati na stand up odrih in pred radijskimi mikrofoni. Trenutno dela na Radiu City, kjer moderira in vas skuša spraviti v smeh v dopoldanskih urah. Kljub temu pa mu je glavni “gušt” nastopati zvečer na odru, pred živim občinstvom in slišati vaš glasen smeh. Če želite slišati komika mlade generacije, ki je lačen uspehov – je David pravi naslov. Njegov moto je: “Dokler ne letijo glaži po tleh, nisem zadovoljen”. Zelo verjetno je največji trenutek
v njegovi karieri doslej vodenje prireditve Bob leta aprila 2023. Je idejni vodja Stand up Avtmigecov, festivala Smejalnice in organizator mnogih komičnih dogodkov na širšem območju Štajerske in še kje. Hkrati je tudi eden od producentov Stand up Lenta na festivalu Lent.
Rok Bohinc je improvizator, stand up komik in sedaj že ponosni očka pivskega trebuščka. Poleg številnih nastopov po Sloveniji ste ga lahko videli tudi kot igralca v spletni seriji Skečoholiki, v mladinski oddaji Osvežilna Fronta na RTVju ter kot besnega voznika v vzvratnem ogledalu. Že več kot deset let je zvezda v vzponu, tako da ga enostavno ne smete zamuditi, ko pride nastopati v vaš kraj, ker morda mu bo ravno letos uspel veliki preboj.
Prekmursko-ciganski stand Up komik Andrej Bajič Šarkezi nastopa z umetniškim imenom Andrej Bakreni. 90 % njegovih šal je na njegov oz. račun mojega porekla. S šalami želi razbijati tabuje o ciganih in tem pokazat širni Sloveniji, da se znajo tudi cigani pošalit na svoj račun.
Vstopnice v višini 7 EUR na voljo v Vetrinjc – BarCoda.

Vetrinjc – BarCoda

Povezava do originalnega članka
